钦定古今图书集成/明伦汇编/氏族典/第191卷 > 萧拱
## 钦定古今图书集成/明伦汇编/氏族典/第191卷 > 萧拱

按《金史萧仲恭传》：“仲恭子拱，本名迪辇阿不，初为兰
子山猛安。海陵为宰相，徼取人誉，荐大臣子为达官，
遂以拱为礼部侍郎。耶律弥勒，拱妻女弟也。海陵将
纳为妃，使拱自汴取之。弥勒身形不类处子，入宫即
遣出，召拱诘问无状，海陵终疑之，乃罢归兰子山治
猛安事。有阿纳与拱有隙，乃诬拱语涉怨谤，海陵遣”
使鞫之，拱遂见杀。